
 ఇంద్రసేనకి ఇది రెండవపెళ్ళి అని, కృష్ణమౌళి తనమాట లెక్క చెయ్యకుండా అతను మరో అమ్మాయిని పెళ్ళి చేసుకోబోతున్నాడని ఇన్ని రకాల బాధ దుఃఖాన్ని ఆవిడ గుండెల్లో దాచుకుని ఏ బాధా లేనట్టు పైకి మామూలుగా తిరుగుతుంది.
 గణేశ్ రావు గారే నిజమయిన సంతోషంగా ఉన్నారు.
 ఇంద్రసేన కూడా గుండె రాయి చేసుకుని నవ్వుతూనే ఉంది.
 సంపెంగ రంగు పట్టుచీర అదే రంగు జాకెట్టు, పూలజడ వేసుకుంది.
 నుదుట కళ్యాణబొట్టు బుగ్గనచుక్క, ఒంటినిండా వస్తువులతో ఇంద్రసేన బంగారు బొమ్మలా మెరిసిపోతుంది.
 మధ్యాహ్నం భోజనాలవుతున్నాయి.
 పెళ్ళి వాళ్ళు ఆ రోజు ఉదయం విడిచి యింటికి వచ్చేశారు.
 వాళ్ళు చాలామంది ఉన్నారు.
 పెళ్ళికి వచ్చిన బంధువులు అందరూ ఇంద్రసేనని పొగడసాగారు.
 అదృష్టవంతురాలు! డాక్టర్ గారి భార్య అవుతుంది. ఫారిన్ వెళ్ళిపోతుంది అని.
 ఇంద్రసేన చిన్నగా నవ్వుకుంది.
 జయరామ్ 'ఇందూ' అంటూ పిలిచాడు.
 "శ్యామ్ సుందర్ ఏదో మాట్లాడుతాను అంటున్నాడు. గదిలోకి తీసుకువెళ్ళు" అన్నాడు.
 ఇప్పుడా! యింట్లో యింతమంది బంధువులు ఉండగా అనుకుంది.
 మనసులో సిగ్గుగా కూడా అనిపించింది.
 కొద్దిసేపటికి శ్యామ్ సుందర్ మేడ మీదకు వచ్చాడు.
 గుమ్మం దగ్గర నిలబడి అతనికోసం చూస్తుంది.
 ఒక్కక్షణం ఇద్దరి చూపులు కలుసుకున్నాయి.
 అతను పెళ్ళి ముస్తాబులోనే ఉన్నాడు.
 ఇంద్రసేన పెళ్ళి ముస్తాబులోనే ఉంది.
 తళతళ దగదగ మెరిసిపోతుంది బొమ్మలా.
 ఎంత అందాలరాశి అనుకోకుండా ఉండలేకపోయాడు.
 "లోపలికి రండి" మెల్లగా అంది.
 "నీతో మాట్లాడాలి" అని అన్నాడు మెల్లగా.
 "ఇప్పుడా?"
 "ఏం?"
 "తెల్లవారుజామున మన పెళ్ళి కదా! పెళ్ళి అయ్యాక మాట్లాడితే ఫర్వాలేదు"
 "ఇప్పుడయితే ఏం?"
 అతను నవ్వాడు. ఆ నవ్వు ఆమె చూడలేదు.
 "పెళ్ళికి ముందే మాట్లాడాలి. ఈ మాట పెళ్ళికి ముందు మాట్లాడవలసింది. పెళ్ళి అయ్యాక మాట్లాడవలసిన మాటలు వేరే" అన్నాడు మెల్లగా.
 ఇందూ తలఎత్తి చూచి చిన్నగా నవ్వి అతని చెయ్యి పట్టుకుని లోపలకు వచ్చి కూర్చోమన్నట్లుగా చూసింది.
 అతను లోపలకు వెళ్ళి కూర్చున్నాడు.
 కాబోయే పెళ్ళికొడుకు పెళ్ళికూతురు గదిలోకెళ్ళి మాట్లాడుకోవటం అందరూ చోద్యంగా, వింతగా చూస్తూ, ముసిముసి నవ్వులు నవ్వుకోసాగారు పెళ్ళికి వచ్చిన ఆడవాళ్ళు అందరూ.
 తెల్లవారుజామున మూడున్నర గంటలకు పెళ్ళి జరుగుతుంది.
 ఇంద్రసేన. శ్యామ్ సుందర్ ఇద్దరూ గదిలో కూర్చున్నారు.
 అతను చెప్పబోయే మాట ఏమిటి అన్నట్టు చూసింది.
 అతను కొద్దిసేపు ఆగి-
 "ఇప్పుడు చెప్పబోయే విషయం ఇద్దరికీ సంబంధించినది" అన్నాడు.
 ఆమె మౌనంగా వింటుంది.
 "పెళ్ళి అంటే, భర్త అంటే నీ మనసులో ఉన్న ఉద్దేశాలు ఏమిటి?" అడిగాడు సూటిగా.
 "అంటే!" ఆమెకు నిజంగా అర్ధంకాలేదు.
 "అంటే!" అతను మాటలకోసం వెదుకుతున్నాడు. అతను ఏదో విషయం సీరియస్ గా మాట్లాడదలిచాడని అర్ధం అయింది.
 "పోనీ మీరు చెప్పండి. పెళ్ళి అంటే, భార్య అంటే మీ మనసులో ఉన్న ఉద్దేశం ఏమిటి!" అడిగింది.
 ఆ మాటకు వెంటనే అన్నాడు.
 "పెళ్ళి అంటే నూరేళ్ళపంట, వెయ్యి జన్మల అనుబంధం అని. భార్య అంటే భర్తను అర్ధం చేసుకునే దేవతని" నా నమ్మకం.
 "ఆ భార్యే భర్తను అర్ధం చేసుకోకుండా, అతన్ని ప్రేమించకుండా అతన్ని మోసంచేస్తే!" అంటూ ఆగి ఆమె ముఖంలోకి చూశాడు.
 ఇంద్రసేన గుండెలు దడదడలాడాయి ఎందుకో.
 "ఆమెకు అంతకు ముందు పెళ్ళి అయి ఉండి ఆ పెళ్ళి రద్దుచేసి, భర్తను ఒక వెధవను చేసి కట్టిన తాళికి విలువ ఇవ్వకుండా త్రెంచి అతని ముఖాన్న కొట్టి మరో పెళ్ళికి సిద్ధపడ్ కాబోయే భర్తను ఒక వెధవను చేసి పెళ్ళి అంటే బొమ్మలాట అని మంగళసూత్రాన్ని సరదా సూత్రంగా భావించిన స్త్రీ అంటే నీకు ఎలాంటి అభిప్రాయం ఉంది! ఆ స్త్రీని ఇల్లాలిగా గౌరవించాలా! రాక్షసి అని బిరుదు ఇవ్వాలా! ఏం చెయ్యాలి! చెప్పు ఇందూ" అన్నాడు ఆవేశంగా.
 ఇంద్రసేనకు అతని మాటలు పూర్తిగా అర్ధం అయిపోయాయి.
 ఆమె ముఖం ఎర్రగా కుంకుమ అద్దినట్టుగా అయిపోయింది.
 రోషంతో ఆమె కళ్ళు ఎర్రబడ్డాయి.
 జవాబు ఇవ్వలేదు.
 "చెప్పు ఇందు!"

 indrasenaki idhi rendavapelli ani, krishnamouli tanamata lekka cheyyakunda atanu maro ammayini pelli chesukobotunnadani inni rakala baadha dukkhanni aavida gundello daachukuni e badha lenattu paiki maamuulugaa tirugutundi.
 ganesh raavu gaare nijamayina santoshamgaa unnaaru.
 indrasena kuudaa gunde raayi chesukuni navvutune undi.
 sampenga rangu pattuchiira adhe rangu jaakettu, poolajada vesukundi.
 nuduta kalyaanabottu bugganachukka, ontininda vastuvulatoe indrasena bangaaru bommala merisipotundi.
 madhyaahnam bhojanaalavutunnaayi.
 pelli vaallu aa roju udayam vidichi yintiki vachesaaru.
 vaallu chaalaamandi unnaaru.
 pelliki vachina bandhuvulu andaruu indrasenani pogadasaagaaru.
 adrushtavanturaalu! dactor gaari bharya avutundi. farin vellipotundi ani.
 indrasena chinnagaa navvukundi.
 jayaram 'induu' antuu pilichaadu.
 "shyam sundar edho maatlaadutaanu antunnadu. gadiloki teesukuvellu" annadu.
 ippuda! yintlo yintamandi bandhuvulu undagaa anukundi.
 manasulo siggugaa kuudaa anipinchindi.
 koddisepatiki shyam sundar meda meedaku vachaadu.
 gummam daggara nilabadi atanikosam chustundi.
 okkakshanam iddari chuupulu kalusukunnayi.
 atanu pelli mustabulone unnaadu.
 indrasena pelli mustabulone undi.
 talatala dagadaga merisipotundi bommala.
 entha andaalaraasi anukokunda undalekapoyadu.
 "lopaliki randi" mellagaa andi.
 "neetho matladali" ani annadu mellagaa.
 "ippuda?"
 "yem?"
 "tellavaarujaamuna mana pelli kada! pelli ayyaka matladithe farvaledu"
 "ippudayithe yem?"
 atanu navvaadu. aa navvu aame chudaledu.
 "pelliki munde matladali. ee maata pelliki mundu matladavalasindi. pelli ayyaka matladavalasina maatalu vere" annadu mellagaa.
 induu taleetti chuuchi chinnagaa navvi athani cheyyi pattukuni lopalaku vachi koorchomannatlugaa chusindi.
 atanu lopalaku velli kuurchunnaadu.
 kaboye pellikoduku pellikuturu gadilokelli matladukovatam andaruu chodyamgaa, vintagaa chustuu, musimusi navvulu navvukosaagaaru pelliki vachina aadavaallu andaruu.
 tellavaarujaamuna moodunnara gantalaku pelli jarugutundi.
 indrasena. shyam sundar iddaruu gadilo kuurchunnaaru.
 atanu cheppaboye maata emiti annattu chusindi.
 atanu koddisepu aagi-
 "ippudu cheppaboye vishayam iddarikee sambandhinchinadi" annadu.
 aame mounamgaa vintundi.
 "pelli ante, bharta ante nee manasulo unna uddesaalu emiti?" adigaadu suutigaa.
 "ante!" aameku nijamgaa ardhamkaaledu.
 "ante!" atanu matalakosam vedukutunnadu. atanu edho vishayam seerius gaa matladadalichadani ardham ayindi.
 "ponee meeru cheppandi. pelli ante, bharya ante mee manasulo unna uddesam emiti!" adigindi.
 aa maataku ventane annadu.
 "pelli ante noorellapanta, veyyi janmala anubandham ani. bharya ante bhartanu ardham chesukune devatani" naa nammakam.
 "aa bharye bhartanu ardham chesukokunda, atanni preminchakunda atanni mosancheste!" antuu aagi aame mukhamloki chushadu.
 indrasena gundelu dadadadaladayi enduko.
 "aameku antaku mundu pelli ayi undi aa pelli radduchesi, bhartanu oka vedhavanu chesi kattina taaliki viluva ivvakunda trenchi athani mukhanna kotti maro pelliki siddhapad kaboye bhartanu oka vedhavanu chesi pelli ante bommalata ani mangalasuutraanni sarada suutramgaa bhaavinchina stree ante neeku elanti abhiprayam undi! aa streeni illaliga gowravinchala! rakshasi ani birudu ivwala! yem cheyyali! cheppu induu" annadu aavesamgaa.
 indrasenaku athani maatalu puurtigaa ardham aipoyayi.
 aame mukham erraga kunkuma addinattugaa ayipoyindi.
 roshamtho aame kallu errabaddaayi.
 jawabu ivvaledu.
 "cheppu indu!"